CELEX ID: 32010R0822
Publication Date: 2010-09-17

Document Text:
KOMISJONI MÄÄRUS (EL) nr 822/2010,
17. september 2010,
millega muudetakse komisjoni määrust (EÜ) nr 198/2006 (millega rakendatakse Euroopa Parlamendi ja nõukogu määrust (EÜ) nr 1552/2005 ettevõtetes korraldatavat kutseõpet käsitleva statistika kohta) seoses kogutavate andmete, valimi moodustamise ning täpsuse ja kvaliteedi nõuetega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 7. septembri 2005. aasta määrust (EÜ) nr 1552/2005 (ettevõtetes korraldatavat kutseõpet käsitleva statistika kohta), (1) eriti selle artikli 7 lõiget 3, artikli 8 lõiget 2 ja artikli 9 lõiget 4,
ning arvestades järgmist:
(1)
Määrusega (EÜ) nr 1552/2005 kehtestatakse ettevõtetes korraldatavat kutseõpet käsitleva ELi statistika koostamise ühine raamistik.
(2)
Komisjoni 3. veebruari 2006. aasta määruses (EÜ) nr 198/2006 (millega rakendatakse Euroopa Parlamendi ja nõukogu määrust (EÜ) nr 1552/2005 ettevõtetes korraldatavat kutseõpet käsitleva statistika kohta) (2) on määratletud konkreetsed andmed, mida on vaja koguda kutseõpet andvate ja mitteandvate ettevõtete kohta ja kutseõppe erinevate vormide kohta, nõuded valimi ja täpsuse kohta, kogutavate andmete kvaliteedinõuded ja kvaliteediaruannete struktuur.
(3)
Pärast Euroopa Parlamendi ja nõukogu 20. detsembri 2006. aasta määruse (EÜ) nr 1893/2006 (millega kehtestatakse majanduse tegevusalade statistiline klassifikaator NACE Revision 2) (3) jõustumist tuleb vastu võtta üksikasjalik NACE Rev.2 ja suuruskategooriad, kuhu tulemusi saab jagada.
(4)
Komisjon peaks määratlema konkreetsed andmed, mida on vaja koguda kutseõpet andvate ja mitteandvate ettevõtete kohta ning kutseõppe erinevate vormide kohta.
(5)
Tuleb vastu võtta rakendusmeetmed seoses ettevõtetes korraldatava kutseõppe kohta kogutava ja statistilisel otstarbel edastatava Euroopa statistika kvaliteedinõuete, kvaliteediaruannete ülesehituse ja andmete kvaliteedi hindamiseks või parandamiseks vajalike meetmetega.
(6)
Euroopa Parlamendi ja nõukogu 23. aprilli 2008. aasta määruses (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas, (4) on määratletud uus statistiline vahend täiskasvanute elukestvas õppes osalemise mõõtmiseks.
(7)
Pidades silmas vajadust parandada ettevõtetes toimuvat kutseõpet käsitlevate tulemuste kvaliteeti ja vähendada ettevõtete statistilist koormust ning arvestades teavet, mida saadakse määruse (EÜ) nr 452/2008 abil, on asjakohane muuta kodifitseerimisskeemi ning valimi moodustamise, täpsuse ja kvaliteedi nõudeid.
(8)
Seepärast tuleks määrust (EÜ) nr 198/2006 vastavalt muuta.
(9)
Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 198/2006 I, II, III ja V lisa asendatakse käesoleva määruse lisas oleva tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. september 2010

EuroVoc Classification:
Level 1: 100150
100152
100153
100146
Level 2: 100221
100227
100233
100190
100232
Level 3: 813
1802
4361
1074
4256
All Concepts: 1074
1895
4258
4502
6348
813